**ΥΠΟΔΕΙΓΜΑ ΜΟΡΦΟΠΟΙΗΣΗΣ ΕΡΓΑΣΙΩΝ**

**Τίτλος Εργασίας**

(Τimes New Roman 14, πεζά γράμματα, έντονη γραφή, κεντραρισμένα. Ο τίτλος να ξεκινάει από την 5η γραμμή)

**Περίληψη**

(Αφήστε 2 σειρές μεταξύ τoυ τίτλου εργασίας και της περίληψης. Δεν αφήνετε κενό μεταξύ της λέξης “**Περίληψη**” και του κειμένου της περίληψης).

Από 150 έως και 250 λέξεις. Τimes New Roman. Μέγεθος 11pt. Ενιαίο κείμενο, χωρίς παραγράφους και βιβλιογραφικές παραπομπές. Πλήρης στοίχιση. Η περίληψη να γραφτεί στην ελληνική γλώσσα.

Η περίληψη θα περιληφθεί στο βιβλίο περιλήψεων του συνεδρίου.

**Σημείωση:** Στην περίπτωση που ή εργασία αναφέρεται στις Ξένες Γλώσσες η περίληψη δύναται να γραφεί στην γλώσσα επιλογής ακολουθώντας τις ίδιες οδηγίες μορφοποίησης με αυτές που δόθηκαν για την συγγραφή της περίληψης στα Ελληνικά.

**Λέξεις ή φράσεις κλειδιά**

(Αφήστε 2 σειρές μεταξύ της περίληψης και των λέξεων, φράσεων κλειδιών).

Τρείς με πέντε λέξεις ή φράσεις κλειδιά που αντιπροσωπεύουν τα σημαντικά στοιχεία ή τους όρους που σχετίζονται με την εργασία. Ακολουθήστε τις προηγούμενες οδηγίες.

**Κυρίως Κείμενο Εργασίας**

(Αφήστε 2 σειρές μεταξύ των λέξεων, φράσεων κλειδιών και του κυρίως κειμένου).

Από αυτό το σημείο ξεκινά το κυρίως κείμενο της εργασίας.

Το κυρίως κείμενο θα πρέπει να περιλαμβάνει τις ακόλουθες ενότητες (με την αρίθμηση):

1. Εισαγωγή 2. Κυρίως Μέρος 3.Συμπεράσματα/Επίλογος 4.Βιβλιογραφία

Οι τίτλοι των ενοτήτων να γράφονται Τimes New Roman, Μέγεθος 12, έντονη γραφή, πεζά γράμματα (π.χ. **1. Εισαγωγή).**

Αν υπάρχουν δεύτερου επιπέδου υπότιτλοι, να γράφονται: *Τimes New Roman, 12pt, Πλάγια γραφή,* πεζά γράμματα*.* Να αποφευχθούν τρίτου επιπέδου υπότιτλοι.

Για το κυρίως κείμενο ισχύει:

Τimes New Roman, Μέγεθος 12pt. Πλήρης στοίχιση. Αφήνετε μία σειρά ανάμεσα στους υπότιτλους της εργασίας πριν και μετά από το κείμενο. Στις παραγράφους δεν εμφανίζεται εσοχή.

**Λεζάντες Σχημάτων, Πινάκων, Εικόνων κλπ.:**

Τimes New Roman, Μέγεθος 11, κεντραρισμένες, πριν τον πίνακα, το σχήμα, την εικόνα κλπ.

Αφήστε μια γραμμή πριν και μετά τη λεζάντα.

Αριθμήστε τους πίνακες, τα σχήματα, τις εικόνες κλπ. με έντονη γραφή. Ακολουθεί παράδειγμα:

**Πίνακας 1:** Θέσεις μαθητών από αποδελτίωση συμπληρωμένων ερωτηματολογίων

| **Θέσεις Μαθητών** | **Διαφωνώ πλήρως** | **Διαφωνώ** | **Ουδέτερο** | **Συμφωνώ** | **Συμφωνώ πλήρως** |
| --- | --- | --- | --- | --- | --- |
| Ο πειραματισμός με βοηθάει στην κατανόηση των εννοιών στα μαθήματα Φυσικών Επιστημών |  |  |  | **2** | **3** |
| Η χρήση ενός συστήματος διαχείρισης μάθησης ( e-class, moodle, κλπ.) βελτίωσε την επίδοση μου. |  |  | **3** | **1** | **1** |
| Θα προτιμούσα να υπήρχε η δυνατότητα σε όλα τα μαθήματα να εργαζόμαστε σε ομάδες | **1** | **2** |  | **1** | **1** |

**Βιβλιογραφικές αναφορές**

Οι βιβλιογραφικές αναφορές θα πρέπει να αναφέρονται στο κείμενο με το επώνυμο των συγγραφέων και τη χρονολογία (π.χ. Walker 2009). Εάν υπάρχουν περισσότεροι από δύο συγγραφείς, να αναγράφεται μόνο το όνομα του πρώτου συγγραφέα (π.χ.Auldridge et al. 1997, Καλκάνης κ.ά. 2015). Εντός του κειμένου αναφορά σε διαφορετικούς συγγραφείς να παρουσιάζονται με αλφαβητική σειρά (π.χ. Hofstein et al. 2004, Krajciket al. 2020, Prigogine & Stengers 1984).

**Βιβλιογραφία**

Τimes New Roman, Μέγεθος 11. Πλήρης στοίχιση. Τοποθετημένες αλφαβητικά. Για τον ίδιο συγγραφέα χρονολογικά (αναφέροντας πρώτα τα πιο πρόσφατα). Διάστημα ανάμεσα σε κάθε αναφορά 6pt (Παράγραφος, Διάστημα, Πριν & Μετά, 6pt).

Στη βιβλιογραφία αναφέρετε πρώτα τις ελληνόγλωσσες κι έπειτα χωριστά τις ξενόγλωσσες. Αφήστε 2 σειρές ανάμεσα στις ελληνόγλωσσες και τις ξενόγλωσσες.

Παράδειγμα:

Γεωργακάκος, Π., Σκαλωμένος, Α., Σφαρνάς, Ν. & Χριστακόπουλος, Ι. (2000). Φυσική Γενικής Παιδείας Γ΄ τάξης Ενιαίου Λυκείου. Έκδοση Β, ΟΕΔΒ, Αθήνα.

Μαυρομούστακος, Θ., Κολοκούρης, Α., Παπακωνσταντίνου, Κ., Σινιγάλιας, Π. Ι., & Λάππας, Κ. (1999). Χημεία θετικής κατεύθυνσης Γ’ ενιαίου λυκείου. ΟΕΔΒ, Αθήνα.

Duschl, R., Maeng, S., & Sezen, A. (2011). Learning progressions and teaching sequences: A review and analysis. *Studies in Science Education, 47*, 123–182.

Lijnse, P. (1995). “Developmental research” as a way to an empirically based “didactical structure” of science. *Science Education, 79,* 189–199.

Komorek, M., Duit, R., Buecker, N., & Naujack, B. (2001). Learning process studies in the field of fractals. In H. Behrendt, H. Dahncke, R. Duit,W. Gra¨ber, M. Komorek, A. Kross, & P. Reiska (Eds.), *Research in science education – Past, present and future* (pp. 95–100). Dordrecht: Kluwer.

Prigogine, I., & Stengers, I. (1984). *Order out of chaos.* New York: Bantam.

**Σημειώσεις:**

Στην εργασία που θα αναρτηθεί στα πρακτικά του Συνεδρίου πρέπει υποχρεωτικά να έχουν ενσωματωθεί οι παρατηρήσεις/διορθώσεις του Κριτή και να τηρηθεί το μέγιστο όριο αριθμού λέξεων που είναι **2000**.